# คณะสาธารณสุขศาสตร์ มหาวิทยาลัยเกษตรศาสตร์
คณะสาธารณสุขศาสตร์ มหาวิทยาลัยเกษตรศาสตร์  เป็นส่วนราชการระดับคณะวิชา ตามประกาศสภามหาวิทยาลัยเกษตรศาสตร์ ณ วิทยาเขตเฉลิมพระเกียรติจังหวัดสกลนคร โดยเปิดรับนิสิตในภาคต้น ปีการศึกษา 2553 เป็นรุ่นแรก จำนวน 70 คน http://www.csc.ku.ac.th/index.php?option=com_content&view=article&id=822:-13--2552&catid=43:2008-06-17-06-56-35&Itemid=100 โครงการจัดตั้งคณะสาธารณสุขศาสตร์ เข้าถึงเมื่อ 13 ธันวาคม 2552http://www.registrar.ku.ac.th/node/230 โครงการรับสมัครบุคคลเข้าศึกษาในโครงการจัดตั้งคณะสาธารณสุขศาสตร์ โควตารับตรง ภาคปกติ และอยู่ในระหว่างการดำเนินการจัดเตรียมเปิดหลักสูตรแพทยศาสตร์ ณ วิทยาเขตเฉลิมพระเกียรติจังหวัดสกลนครอีกด้วยhttp://www.gad.ku.ac.th/PDF/Summarize_Council/2553/11-53.pdf  รายงานการประชุมสภามหาวิทยาลัยเกษตรศาสตร์ ครั้งที่ 11/2553 เมื่อวันที่ 22 พฤศจิกายน พ.ศ. 2553

  ประวัติ 
คณะสาธารณสุขศาสตร์ มหาวิทยาลัยเกษตรศาสตร์ จากโครงการจัดตั้งวิทยาเขตสุพรรณบุรี เพื่อเปิดการเรียนการสอนด้านการแพทย์-สาธารณสุข แต่ประสบปัญหาด้านงบประมาณ จึงทำให้โครงการจัดตั้งวิทยาเขตสุพรรณบุรีประสบปัญหาการจัดตั้งคณะเพื่อทำการเรียนการสอนเปิดสอนได้เพียง หลักสูตรต่อเนื่อง สาธารณสุขศาสตรบัณฑิต 2 ปี ภายหลังได้ถูกทักท้วงจากสำนักงานคณะกรรมการอุมศึกษา (สกอ.) ว่า มหาวิทยาลัยเกษตรศาสตร์เป็นมหาวิทยาลัยขนาดใหญ่และมีชื่อเสียงไม่ควรเปิดหลักสูตรต่อเนื่อง ทางโครงการจัดตั้งวิทยาเขตสุพรรณบุรีจึงได้หยุดรับนิสิตในหลักสูตรนี้ตั่งแต่หลัง รุ่น 9http://www.ph.sbc.ku.ac.th/  โครงการสาธารณสุขศาสตรบัณฑิต (ต่อเนื่อง) ภาคพิเศษ มหาวิทยาลัยเกษตรศาสตร์ โครงการจัดตั้งวิทยาเขตสุพรรณบุรี และทางวิทยาเขตเฉลิมพระเกียรติจังหวัดสกลนครได้เสนอเปิดการเรียนการสอน หลักสูตรสาธารณสุขศาสตรบัณฑิต 4 ปี พร้อมทั้งเสนอจัดตั้งเป็นคณะสาธารณสุขศาสตร์เมื่อมีความพร้อม สำหรับหลักสูตร ณ วิทยาเขตสุพรรณบุรีนั้น จะปรับมาใช้เป็นการรับเทียบโอนผู้ที่สำเร็จการศึกษาด้านการสาธารณสุข (อนุปริญญา)เพื่อเรียนในชั้นปีที่ 3-4 (2 ปี) แทนหลักสูตรต่อเนื่อง สาธารณสุขศาสตรบัณฑิต 2 ปี โดยใช้หลักสูตรเดียวกับวิทยาเขตเฉลิมพระเกียรติจังหวัดสกลนคร  โครงการจัดตั้งคณะสาธารณสุขศาสตร์ ดำเนินการภายใต้คณะวิทยาศาสตร์และวิศวกรรมศาสตร์ มีสถานะเป็นภาควิชา เปิดสอนในสอง แขนงวิชา แขนงวิชาอนามัยชุมชน แขนงวิชาอนามัยสิ่งแวดล้อม

ปี พุทธศักราช 2556 โครงการจัดตั้งคณะสาธารณสุขศาสตร์ มหาวิทยาลัยเกษตรศาสตร์ (ภาควิชาสาธารณสุขศาสตร์) คณะวิทยาศาสตร์และวิศวกรรมศาสตร์ มหาวิทยาลัยเกษตรศาสตร์  ได้รับการอนุมัติจากสภามหาวิทยาลัยเกษตรศาสตร์ห้เป็นคณะวิชา สังกัดวิทยาเขตเฉลิมพระเกียรติจังหวัดสกลนคร เมื่อวันที่ 29 เมษายน 2556 และมีประกาศสภามหาวิทยาลัยเกษตรศาสตร์  ลงวันที่ 2 พฤษภาคม พ.ศ. 2556การประชุมสภามหาวิทยาลัยเกษตรศาสตร์...ครั้งที่ 4/2556 วันจันทร์ที่ 29 เมษายน พ.ศ. 2556 
ปี พุทธศักราช 2557 คณะสาธารณสุขศาสตร์ ได้มีสองภาควิชา คือ ภาควิชาอนามัยชุมชน รับผิดชอบหลักสูตรสาธารณสุขศาสตรบัณฑิต และหลักสูตรวิทยาศาสตรบัณฑิต สาขาอนามัยสิ่งแวดล้อม และมีแผนการเปิดหลักสูตรวิทยาศาสตรบัณฑิต สาขาอาชีวอนามัยและความปลอดภัย และภาควิชาบริหารงานสาธารณสุข หลักสูตรสาธารณสุขศาสตรมหาบัณฑิต

 สีประจำคณะสาธารณสุขศาสตร์ 
 สีประจำคณะ  ปัจจุบันสาขาสาธารณสุขศาสตร์ สังกัดคณะสาธารณสุขศาสตร์ มหาวิทยาลัยเกษตรศาสตร์ ใช้สีชมพูอมส้ม (Salmon Pink)  เป็นสีประจำคณะสาธารณสุขศาสตร์ ประกาศมหาวิทยาลัยเกษตรศาสตร์ เรื่อง ชื่อปริญญาในสาขาวิชา อักษรย่อสำหรับสาขาวิชา ครุยวิทยฐานะ และเข็มวิทยฐานะของมหาวิทยาลัยเกษตรศาสตร์ พ.ศ. ๒๕๕๙ ประกาศเมื่อวันที่ ๑๐ พฤษภาคม ๒๕๖๖ ประกาศในราชกิจจานุเบกษา ๑๓ มิ.ย. ๒๕๕๙  เล่ม ๑๓๓ ตอนพิเศษ ๑๓๔ ง หน้า ๖ สืบค้นเมื่อวันที่ 26 กรกฎาคม 2566  โดยที่เป็นสีสากล ซึ่งใช้เป็นสีภู่บนชุดครุยของคณะ  
 สำหรับนิสิตที่จบเป็นบัณฑิตก่อนหน้านั้นในขณะที่หลักสูตรยังสังกัดคณะวิทยาศาสตร์และวิศวกรรมศาสตร์ มหาวิทยาลัยเกษตรศาสตร์รับพระราชทานปริญญาบัตรชุดครุยจะมีภู่สีเลือดหมูเหมือนบัณฑิตสาขาอื่นในคณะวิทยาศาสตร์และวิศวกรรมศาสตร์ มหาวิทยาลัยเกษตรศาสตร์ ซึ่งจะแต่กต่างจากบัณฑิตที่เคยจบจากวิทยาเขตสุพรรณบุรีที่ภู่ของชุดครุยเป็นสีม่วง เนื่องจากโครงการที่วิทยาเขตสุพรรณบุรีที่เคยเปิดนั้นดำเนินการโดยคณะศึกษาศาสตร์ มหาวิทยาลัยเกษตรศาสตร์ วิทยาเขตกำแพงแสน ภายหลังได้จัดตั้งเป็นคณะศึกษาศาสตร์และพัฒนศาสตร์ มหาวิทยาลัยเกษตรศาสตร์

 หน่วยงาน 
คณะสาธารณสุขศาสตร์ มหาวิทยาลัยเกษตรศาสตร์  เป็นหน่วยงานภายในมหาวิทยาลัยเกษตรศาสตร์ ตามประกาศสภามหาวิทยาลัยเกษตรศาสตร์ มีการแบ่งสายงานประกอบไปด้วยหน่วยงาน ภาควิชา ประกอบด้วย 2 ภาควิชา และ 1 สำนักงานเลขานุการ  โดยมีรายละเอียด ดังนี้

 หน่วยงานภายในคณะสาธารณสุขศาสตร์ มหาวิทยาลัยเกษตรศาสตร์ ภาควิชา หน่วยงานวิจัย พัฒนา และสนับสนุน 
 ภาควิชาอนามัยชุมชน
 ภาควิชาการบริหารงานสาธารณสุข สำนักงานเลขานุการ 

 หลักสูตร
คณะสาธารณสุขศาสตร์ มหาวิทยาลัยเกษตรศาสตร์ เปิดสอนนิสิตหลักสูตรดังนี้
หลักสูตรคณะสาธารณสุขศาสตร์ มหาวิทยาลัยเกษตรศาสตร์  ระดับปริญญาตรี ระดับปริญญาโท ระดับปริญญาเอกหลักสูตรสาธารณสุขศาสตรบัณฑิต (ส.บ.)
 กลุ่มวิชาอนามัยชุมชน
หลักสูตรวิทยาศาสตรบัณฑิต (วท.บ.)
 สาขาวิชาอนามัยสิ่งแวดล้อม
 สาขาวิชาอาชีวอนามัยและความปลอดภัยหลักสูตรสาธารณสุขศาสตรมหาบัณฑิต (ส.ม.)  
 สาขาวิชาสาธารณสุขศาสตร์หลักสูตรสาธารณสุขดุษฎีบัณฑิต (ส.ด.)
 สาขาสาธารณสุขศาสตร์
หลักสูตรปรัชญาดุษฎีบัณฑิต (ปร.ด.)
 สาขาวิทยาศาสตร์สุขภาพหนึ่งเดียว 

 ความร่วมมือทางการศึกษา 
 วิทยาลัยพยาบาลบรมราชชนนี นพรัตน์วชิระ

 ทำเนียบคณบดี 
ทำเนียบคณบดีคณะสาธารณสุขศาสตร์ มหาวิทยาลัยเกษตรศาสตร์ <span style="color:Black">  รายนามคณบดี  ระยะเวลาในการดำรงตำแหน่ง 1. รองศาสตราจารย์ ดร.พงษ์ศักดิ์ สุริยวนากุล  พ.ศ. 2556 - พ.ศ. 2557 (รักษาการคณบดี) 2. ผู้ช่วยศาสตราจารย์ ดร.พัสกร องอาจ พ.ศ. 2557 - พ.ศ. 25653. ผู้ช่วยศาสตราจารย์ ดร.ศรีบุษย์  ศรีไชยจรูญพงพ.ศ. 2565 - ปัจจุบัน
หมายเหตุ คำนำหน้านามของผู้ดำรงตำแหน่งคณบดี เป็นคำนำหน้านามตามตำแหน่งทางวิชาการในขณะนั้น